CELEX: 32022R0096
Language: ro
Date: 2022-01-25 00:00:00
Title: Regulamentul de punere în aplicare (UE) 2022/96 al Comisiei din 25 ianuarie 2022 de modificare a Regulamentului de punere în aplicare (UE) 2019/1859 de stabilire a normelor de aplicare a articolului 10 din Regulamentul (UE) 2019/1242 al Parlamentului European și al Consiliului în ceea ce privește colectarea anumitor date (Text cu relevanță pentru SEE)

26.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 17/1
               
            
         REGULAMENTUL DE PUNERE ÎN APLICARE (UE) 2022/96 AL COMISIEI
         din 25 ianuarie 2022
         de modificare a Regulamentului de punere în aplicare (UE) 2019/1859 de stabilire a normelor de aplicare a articolului 10 din Regulamentul (UE) 2019/1242 al Parlamentului European și al Consiliului în ceea ce privește colectarea anumitor date
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/1242 al Parlamentului European și al Consiliului din 20 iunie 2019 de stabilire a standardelor de performanță privind emisiile de CO2 pentru vehiculele grele noi și de modificare a Regulamentelor (CE) nr. 595/2009 și (UE) 2018/956 ale Parlamentului European și ale Consiliului și a Directivei 96/53/CE a Consiliului (1), în special articolul 10,
         întrucât:
         
                     (1)
                  
                  
                     Articolul 1 din Regulamentul de punere în aplicare (UE) 2019/1859 al Comisiei (2) obligă producătorii ca, în cazul anumitor vehicule grele noi, să monitorizeze și să raporteze fișierul în format CSV (valori separate prin virgulă – comma separated values file) care are aceeași denumire ca și fișierul de lucrări, cu extensia .vsum, care cuprinde rezultatele agregate pentru fiecare profil de misiune simulat și pentru fiecare stare de sarcină utilă generată de simulatorul menționat la articolul 5 alineatul (1) litera (a) din Regulamentul (UE) 2017/2400 al Comisiei (3) în versiunea sa IGU (interfață grafică de utilizator – graphical user interface) (fișierul „sum exec data file”).
                  
               
                     (2)
                  
                  
                     Această obligație a fost eșalonată în timp, în funcție de data simulării vehiculelor; în cazul datelor celor mai recente de simulare (1 ianuarie 2019-30 septembrie 2019), trebuie raportate numai până la data de raportare ulterioară dintre cele două date de raportare stabilite în Regulamentul de punere în aplicare (UE) 2019/1859, în scopul de a lua în considerare faptul că producătorii ar putea fi nevoiți să repete simularea vehiculelor care se încadrează în lotul respectiv din motive independente de responsabilitatea acestora.
                  
               
                     (3)
                  
                  
                     Între timp, evaluarea datelor obținute pentru prima perioadă de raportare, al cărei termen-limită a fost 30 septembrie 2020, a confirmat că în urma analizei bazate pe acest prim lot de fișiere „sum exec data file” primite în temeiul articolului 1 alineatul (2) litera (a) din Regulamentul de punere în aplicare (UE) 2019/1859 s-a ajuns la rezultate stabile. Din acest motiv, nu se mai justifica obligația impusă producătorilor de a raporta datele menționate la articolul 1 alineatul (2) litera (b) din Regulamentul de punere în aplicare (UE) 2019/1859 și că litera respectivă ar trebui eliminată.
                  
               
                     (4)
                  
                  
                     Prin urmare, Regulamentul de punere în aplicare (UE) 2019/1859 ar trebui modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului privind schimbările climatice,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului de punere în aplicare (UE) 2019/1859
            La articolul 1 alineatul (2) din Regulamentul de punere în aplicare (UE) 2019/1859, se elimină litera (b).
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 ianuarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 198, 25.7.2019, p. 202.
         
            (2)  Regulamentul de punere în aplicare (UE) 2019/1859 al Comisiei din 6 noiembrie 2019 de stabilire a normelor de aplicare a articolului 10 din Regulamentul (UE) 2019/1242 al Parlamentului European și al Consiliului în ceea ce privește colectarea anumitor date (JO L 286, 7.11.2019, p. 10).
         
            (3)  Regulamentul (UE) 2017/2400 al Comisiei din 12 decembrie 2017 de punere în aplicare a Regulamentului (CE) nr. 595/2009 al Parlamentului European și al Consiliului în ceea ce privește determinarea emisiilor de CO2 și a consumului de combustibil ale vehiculelor grele și de modificare a Directivei 2007/46/CE a Parlamentului European și a Consiliului și a Regulamentului (UE) nr. 582/2011 al Comisiei (JO L 349, 29.12.2017, p. 1).